CELEX: 32019D1864
Language: el
Date: 2019-10-24 00:00:00
Title: Απόφαση (ΕΕ) 2019/1864 του Συμβουλίου της 24ης Οκτωβρίου 2019 για την υπογραφή, εξ ονόματος της Ένωσης, της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Ελβετικής Συνομοσπονδίας στο πλαίσιο των διαπραγματεύσεων κατ΄ εφαρμογή του άρθρου XXVIII της GATT του 1994 για την τροποποίηση των παραχωρήσεων της Ελβετίας στον ΠΟΕ για το καρυκευμένο κρέας

8.11.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 289/1
               
            
         ΑΠΟΦΑΣΗ (ΕΕ) 2019/1864 ΤΟΥ ΣΥΜΒΟΥΛΙΟΥ
         της 24ης Οκτωβρίου 2019
         για την υπογραφή, εξ ονόματος της Ένωσης, της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Ελβετικής Συνομοσπονδίας στο πλαίσιο των διαπραγματεύσεων κατ΄ εφαρμογή του άρθρου XXVIII της GATT του 1994 για την τροποποίηση των παραχωρήσεων της Ελβετίας στον ΠΟΕ για το καρυκευμένο κρέας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 5,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Στις 6 Δεκεμβρίου 2018, το Συμβούλιο εξουσιοδότησε την Επιτροπή να αρχίσει διαπραγματεύσεις κατ΄ εφαρμογή του άρθρου XXVIII της Γενικής Συμφωνίας Δασμών και Εμπορίου («GATT») του 1994 σχετικά με κατάλληλη αποζημίωση μετά την απόφαση που έλαβε η Ελβετία να τροποποιήσει τη δασμολογική παραχώρηση στον πίνακα LIX – Ελβετία-Λιχτενστάιν για το «κρέας που δεν έχει υποστεί άλλη επεξεργασία, αλλά είναι απλώς καρυκευμένο».
                  
               
                     (2)
                  
                  
                     Οι διαπραγματεύσεις ολοκληρώθηκαν και η συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Ελβετκής Συνομοσπονδίας στο πλαίσιο των διαπραγματεύσεων κατ΄ εφαρμογή του άρθρου XXVIII της GATT του 1994 για την τροποποίηση των παραχωρήσεων της Ελβετίας στον ΠΟΕ για το καρυκευμένο κρέας (εφεξής αποκαλούμενη «η συμφωνία») μονογραφήθηκε στις 17 Ιουλίου 2019.
                  
               
                     (3)
                  
                  
                     Η παρούσα απόφαση του Συμβουλίου αφορά αποκλειστικά την εμπορική πολιτική της Ένωσης και θέτει σε εφαρμογή συμφωνία κατόπιν διαπραγματεύσεων στο πλαίσιο του άρθρου XXVIII της GATT του 1994, που αποτελεί δικαίωμα της Ένωσης στο πλαίσιο της συμφωνίας του Παγκοσμίου Οργανισμού Εμπορίου (ΠΟΕ).
                  
               
                     (4)
                  
                  
                     Επομένως, η συμφωνία θα πρέπει να υπογραφεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνεται η υπογραφή, εξ ονόματος της Ένωσης, της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Ελβετικής Συνομοσπονδίας στο πλαίσιο των διαπραγματεύσεων κατ΄ εφαρμογή του άρθρου XXVIII της GATT του 1994 για την τροποποίηση των παραχωρήσεων της Ελβετίας στον ΠΟΕ για το καρυκευμένο κρέας με την επιφύλαξη της σύναψης της εν λόγω συμφωνίας (1).
         
         
            Άρθρο 2
            Ο Πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης.
         
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 24 Οκτωβρίου 2019.
            
               
                  Για το Συμβούλιο
               
               
                  Η Πρόεδρος
               
               A.-K. PEKONEN
            
         
         
            (1)  Το κείμενο της συμφωνίας θα δημοσιευθεί μαζί με την απόφαση για τη σύναψή της.